Gensidig orientering 
Sagsfremstilling 
27.    Gensidig orientering  
                                                                                                                        Åbent 
Sagsnr.: 326-2013-59473       J.nr.: 00.01.00            Mathilde Andersen.: 326-2015-9596 
  
Fritagelse for erhvervsaffaldsgebyr 2015 
Kalundborg Kommune har i 2015 modtaget 77 ansøgninger om fritagelse for betaling af erhvervsaffaldsgebyr. 
  
Heraf har de 59 virksomheder fået fritagelse for betaling af erhvervsaffaldsgebyret. Hovedparten har været 
nystartede virksomheder og har derfor haft en omsætning under 300.000 kr., hvilket efter bestemmelserne i 
affaldsbekendtgørelsen fritager dem. 
  
Det vil sige, at 18 virksomheder har fået afslag på deres ansøgning om fritagelse for betaling af 
erhvervsaffaldsgebyret i 2015. De pågældende virksomheder har ikke levet op til kriterierne for fritagelse i henhold til 
affaldsbekendtgørelsen. 
  
Der er i 2015 opkrævet erhvervsaffaldsgebyr fra i alt 2.150 virksomheder.  
  
Undersøgelser vedrørende PCB 
På baggrund af den indledende screening af kommunens bygninger vedtog Kommunalbestyrelsen den 29. april 
2015 at iværksætte nærmere undersøgelser af 36 bygninger. Dette antal er efterfølgende nedjusteret til i alt 30 
bygninger efter blandt andet ajourføring af BBR-oplysninger med videre. 
  
Der er efterfølgende udtaget materialeprøver i de pågældende bygninger. Der er udtaget i alt cirka 1000 
materialeprøver. Prøverne skal nu analyseres for PCB, og det videre forløb (herunder i hvilke bygninger, der skal 
foretages indendørsluftmålinger) skal fastlægges på baggrund af resultaterne. 
  
I forbindelse med prioriteringen af, hvilke bygninger der i første omgang skulle undersøges nærmere, blev det 
anslået, at udgiften til materialeprøver og indendørsluftprøver ville ligge på i alt cirka 400.000 kr. Udgiften til 
materialeprøverne alene vil komme til at ligge på cirka 500.000 kr. Udgiften finansieres inden for budgettet til 
udvendig vedligeholdelse. 
  
Dialoggruppen De Grønne Interessenter 
TMU holder møde med De Grønne Interessenter 4 gange om året. Næste møde er den 2. december 2015 kl. 15-16. 
TMU skal drøfte dagsordenspunkter til næste møde med De Grønne Interessenter.  
  
Den private fællesvej [adresse] 
Der vil på Teknik- og Miljøudvalgets møde i december 2015 blive fremlagt en sag omhandlende [adresse]. 
  
  
  
Teknik- og Miljøudvalgets møde den 5. november 2015: 
Udvalget vedtog at tage orienteringen til efterretning. 
